**H O T Ă R Â R E**

**privind solicitarea de trecere a unui teren din domeniul public al**

**Municipiul Cluj-Napoca în domeniul public al Județului Cluj**

Consiliul Judeţean Cluj întrunit în ședință ordinară;

Având în vedere Proiectul de hotărâre înregistrat cu nr. 137 din 16.08.2021 privind solicitarea de trecere a unui teren din domeniul public al Municipiul Cluj-Napoca în domeniul public al Județului Cluj, propus de Președintele Consiliului Județean Cluj, domnul Alin Tișe, care este însoțit de Referatul de aprobare cu nr. 29.827/2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 29.871/16.08.2021 şi Avizul cu nr. 29.827 din 18.08.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de Hotărârea Consiliului Local al Municipiului Cluj-Napoca nr. 122/2021 privind aprobarea P.U.Z.-Dezvoltare urbană Calea Dorobanților nr. 104-106;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu dispozițiile:

* art. 108, ale art. 173 alin. (1) lit. d) și alin. (5) lit. d), ale art. 284 - 285, ale art. 286 alin. (1) și (3), ale art. 287 lit. b) și ale art. 294 alin. (3) - (7) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 552, ale art. 554 și ale art. 858-865 din Legea privind Codul civil nr. 287/2009, republicată, cu modificările şi completările ulterioare;
* art. 24 alin. (3) și ale art. 41 alin. (5) din Legea cadastrului şi a publicității imobiliare nr. 7/1996, republicată, cu modificările şi completările ulterioare;
* art. 2, ale art. 22-23, ale art. 27-28 și ale art. 70 alin. (1) din Legea bibliotecilor nr. 334/2002, republicată, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăște:**

**Art. 1. (1)** Se solicită trecerea terenului situat în Municipiul Cluj-Napoca, Calea Dorobanților nr. 104, cu suprafața de 205 mp, identificat cu număr cadastral 344295 Cluj-Napoca (dezlipit din terenul identificat cu număr cadastral 323167 Cluj-Napoca), din domeniul public al Municipiul Cluj- Napoca în domeniul public al Județului Cluj.

**(2)** Solicitarea de transmitere a imobilului prevăzut la alin. (1) din proprietatea publică a Municipiului Cluj-Napoca în proprietatea publică a Județului Cluj se face în scopul realizării obiectivului de investiții de extindere a sediului Consiliului Județean Cluj și reconectarea/modificarea accesului auto/pietonal pentru persoane cu dizabilități la Biblioteca Județeană “Octavian Goga” Cluj.

**(3)** Se declară de uz și de interes public județean terenul menționat la alineatul (1).

**Art. 2.** Se aprobă alipirea terenului prevăzut la art. 1 alin. (1) cu terenul identificat cu numărul cadastral 331698 Cluj-Napoca și cu terenul identificat cu numărul cadastral 277398 Cluj-Napoca, rezultând un singur imobil cu suprafața totală de 5.526 mp.

**Art. 3.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Arhitectul șef al Județului Cluj.

**Art. 4.** Prezenta hotărâre se comunică Arhitectului șef al Județului Cluj; Consiliului Local al Municipiului Cluj-Napoca, precum și Prefectului Județului Cluj și se aduce la cunoștință publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 133 din 26 august 2021**

*Prezenta hotărâre a fost adoptată cu 34 de voturi “pentru”, fiind astfel respectate prevederile legale privind majoritatea de voturi necesară.*